འགྲོ་བ་མིའི་ཐོབ་ཐང་དོན་གཉེར་བ་ཀོ་ཀྲི་ཧྲིན་ནི་ཕྱི་ཟླ་༨་པའི་ནང་གར་སོང་ཆ་མེད་དུ་གྱུར་པ་དང་།ཁྲིམས་རྩོད་པ་དེ་གང་དུ་ཡོད་མེད་གསང་རྒྱ་ཡིན་རུང་ཉེན་རྟོག་རུ་ཁག་གི་བཀག་ཉར་ཁང་ཞིག་ཏུ་འདུག་ཅེས་བཟའ་མི་ཚོར་བཤད་ཡོད་པའི་གནས་ཚུལ་ཐོན།ཁྲིམས་རྩོད་པ་ཝང་ཆོན་ཀྲང་ནི་༢༠༡༥་ལོའི་ཟླ་༧་པའི་ཚེས་༩་སྟེ།འགྲོ་བ་མིའི་ཐོབ་ཐང་གི་ཁྲིམས་རྩོད་པ་དང་ཁྲིམས་དོན་ལས་བྱེད་པ་མང་པོ་ཞིག་སྡེབ་བཟུང་བྱས་པའི་ཉིན་མོ་༧༠༩་ཞེས་གྲགས་པའི་ཉིན་འཛིན་བཟུང་བྱས་པ་དེ་དག་གི་གྲས་སུ་ཚུད་ཅིང་།ཁོང་ད་དུང་ཡང་གང་དུ་ཡོད་པ་ཤེས་རྟོགས་ཐུབ་མེད།ཁོ་པ་བཀག་ཉར་བྱས་པ་ནས་ད་ལྟའི་བར་དུ་ནང་མི་ཚོས་ཝང་ཆོན་ཀྲང་གི་གནས་སྟངས་སྐད་ཆ་ཚིག་གཅིག་ཐོས་མྱོང་བྱུང་མེད།